Lögðu margir hönd á plóginn , voru jafnvel dæmi um að unglingar leggðu af því sparifé sem þeir áttu til kaupa á bát . Formaður stjórnarinnar var kosinn Lárus Helgason Kirkjubæjarklaustri og gegndi hann því embætti þar til hann lést 1941 . Meðallendingar sáu gjarnan um landvinnuna og fengu sæmilega borgað fyrir en það var mikil erfiðisvinna . Árið 1926 fékk Bjarni í Hólmi sendan bíl með Skaftfellingi . Sá bíll var oft notaður við vöruflutninga á fjöru svo og annar sem Siggeir á Klaustri eignaðist og létti það vinnuna umtalsvert . Bílunum gekk þó ekki alltaf vel að komast um sandinn og stundum varð að nota hesta . Haustið 1918 varð Kötlugos . Bændurnir austan Mýrdalssands komu ekki fé sínu til Víkur til slátrunar en fengu í staðinn tunnur og salt til að salta kjötið og rúgmjöl til að gera slátur . Um vorið var kjötið flutt á ís suður að Skaftárósi og skipað þar út í Skaftfelling og seldist á góðu verði . Þannig sannaði Skaftfellingur mikilvægi sitt sem samgöngutæki því vandasamt hefði verið að koma öllum þessum tunnum landleiðina á markað . Lárus var stjórnarformaðurinn . ( Eig . EAV ) Verslunarhúsið var stórt og glæsilegt hús . Bíll Siggeirs er framan við húsið . ( Eig . EAV ) Meðallendingar sunnan Eldvatns sóttu vörur í verslunina við Skaftárós og fóru með ferjunni á Syðri-Fljótum yfir Eldvatnið . ( Eig . EAV ) Skaftfellingur var glæsilegt skip og mikið afrek að fámennar sveitir hafi safnað fyrir skipinu og látið smíða það . Hér er skipið í fyrstu ferðinni austur 1918 . Verslun reist við Skaftárós Vöruhús var reist við Skaftárós árið 1920 og var það mikil bragarbót . Björgunarskýlið sem nú stendur við vitann er reist á grunni þessa húss en er mun minna . Sjálfboðaliðar úr samtökum í Skaftárhreppi sem nefna sig Fótspor tóku sig til veturinn 2009 og lagfærðu skýlið og komu fyrir fræðsluskiltum um sögu húsins og verslunarinnar við Skaftárós . Skaftfellingur sigldi með vörur að Skaftárósi í rúm 20 ár eða frá 1918 til 1939 . Markmiðið með félaginu og flutningunum var heldur ekki að græða heldur að bæta samgöngur og lífsskilyrði í héraðinu . Bjarni í Hólmi fékk sendan bíl með Skaftfellingi . Hann var ósamsettur og kom sér vel verkhyggni Skaftfellinga við að koma honum saman . ( Eig . LS ) Haldin var mikil hátíð í Vík í Mýrdal þegar 100 ár voru liðin frá fyrstu ferðinni . Börn Sigrúnar voru öll mætt til að segja frá baráttu móður sinnar við að koma Skaftfellingi til Víkur þar sem hann er til sýnis í skemmu beint á móti Halldórskaffi . Sigrún var glæsileg kona og Skaftfellingur var glæsilegt skip , þó nú hafi það látið nokkuð á sjá . Þegar hún fór til Vestmannaeyja í kjölfar gossins 1973 , þá fullorðin kona , gekk hún um eyjuna og sá Skaftfelling liggja og grotna niður í Vestmannaeyjum . Þetta verkefni tók mörg ár og kostaði Sigrúnu mikla peninga . Og það tókst . Hér eiga Mýrdælingar , íbúar Skaftárhrepps og Öræfingar sameiginlegt framtíðarverkefni .